User:Yuvadivya krishnamurthy/sandbox

பதுங்குகுழி (The Battle Box)

பதுங்குகுழி என்பது நிலத்தின் அடியிலிருந்து போர்க்காலத்தின்போது இரகசியமாகக் கட்டளையிடும் மையமாகும். தற்போது, பதுங்குகுழி பொதுமக்களைக் கவரும் அருங்காட்சியமாகச் செயல்படுகிறது. வரலாறு பிரித்தானியக் கடற்படைக்கு ஜப்பானியக் கடற்படையின்மூலம் அச்சுறுத்தல் அதிகமாக வந்தபோது அக்கடற்படையை எதிர்கொள்வதற்காகப் பிரித்தானியக் கடற்படை அதிகாரி திட்டமிட்டதாகக் கூறப்பட்டது. ஜப்பானியக் கடற்படையை எதிர்க்கும் அளவிற்கு பிரித்தானியக் கடற்படையிடம் ஆயுதங்கள் இல்லை என்றும் கூறப்பட்டது. அந்த ஆயுதங்களைப் பத்திரப்படுத்தி வைப்பதற்குத் தகுந்த கடற்படைத் தளம் தேவை எனக் கருதி சிங்கப்பூர்த் தீவு வடக்குக் கரையில் சிங்கப்பூர்க் கடற்படைத் தளம் கட்டப்பட்டது. தீவிலுள்ள தளத்தைப் பாதுகாப்பதற்குப் பெரிய பிரிட்டிஷ் இராணுவப் படை தேவைப்பட்டது. அதன் காரணமாக, சிங்கப்பூர்ப் பிரிட்டிஷ் இராணுவத் தலைமையகம் ஃபோர்ட் கேனிங்கைப் பயன்படுத்தி 1920ஆண்டு பல கட்டிடங்களைக் கட்டியது. அதனால், இராணுவப்படை, கடற்படை, விமானப்படை ஆகிய முப்படைகளும் ஒன்றாக இணைந்து ஃபோர்ட் கேனிங்கில் செயல்படுமாறு படைத்தளபதி ஆர்தர் பெர்சிவல் கட்டளையிட்டதாகவும் கூறப்பட்டது.

கட்டமைப்பு சிங்கப்பூர்த் தீவின் மத்தியப் பகுதியில் ஃபோர்ட் கேனிங் சிறிய மலைப் பகுதியாகும். அவசர காலத்தின்போது ஃபோர்ட் கேனிங் மலையில் 30 அடிக்குக் கீழே பதுங்குகுழி கட்டப்பட்டது. இங்குத் தலைமையகம் ஒன்றிணைந்து வேலைகளைச் செய்தது. மேலும், அப்பதுங்குகுழியில் 29 அறைகள் உள்ளன. பதுங்குகுழியின் சுவர் 1மீ பாதுகாப்பு கான்கிரீட் சுவர்களை எழுப்பியது. அச்சுவர்களில் நேரடியாகக் குண்டுகள் பாயா. தொலைபேசியின் வழியாக மற்ற இராணுவப் படையிலிருந்து வரும் செய்திகளைப் பரிமாறிக்கொள்ளப்படும். மேலும், இராணுவ நடவடிக்கைகளுக்கான அறைகள், கழிப்பிடங்கள் ஆகிய அறைகளுக்கும் தகவல்கள் பரிமாறிக்கொள்ளும் வகையில் தொலைபேசி வசதிகளும் அங்குச் செய்யப்பட்டுள்ளன.

இரண்டாம் உலகப்போர் (2nd World War) 1941-ஆம் ஆண்டு பதுங்குகுழி மிகவும் சிறியதாக உள்ளதாகப் பெர்சிவல் நினைத்தார். அதனால், அவர் மலாயாவிற்குத் திரும்பிச் சென்று லேப்டினன்ட் ஜெனரலோடு கலந்துபேசினார். ராயல் கடற்படை தலைமையகத்தில் முப்படைகளும் இணைந்த புதிய தலைமையகம் சைம் சாலையில் 1941-ஆம் ஆண்டு கட்டுவதற்கு ஜெனரல் ஒப்புதல் வழங்கினார். அப்புதிய தலைமையகம் அதே வருடம் டிசம்பர் மாதம் கட்டி முடிக்கப்பட்டது. சைம் சாலையிலுள்ள புதிய தலைமையகம் அப்போதிலிருந்து செயல்படத் தொடங்கியது. விமானத் துப்பாக்கிகள், பாதுகாப்பு அலுவலகங்கள் ஆகியவை பதுங்குகுழியில் இருந்தன. 1942ஆம் ஆண்டு பிப்ரவரி 15ஆம் தேதி காலையில் பெர்சிவல் தலைமையில் ஒரு கூட்டம் கூடிச் சிங்கப்பூர்ப் படை சரணடைய முடிவு செய்தது. அவ்வாறு முடிவு எடுக்கும்போது கூட்டத்தில் பென்னட், ஹீத், சிம்மன்ஸ் ஆகியோர் இருந்தனர். ஜப்பானியப் படையின் எதிர்த் தாக்குதல் நடத்துவதற்குரிய சாத்தியமான சூழ்நிலைகள் இருந்ததால் தண்ணீர் விநியோகமெல்லாம் குறைக்கப்பட்டது. இவ்விடத்தை ஜப்பானியப் படைகள் ஆக்கிரமிப்பு செய்தன. இரண்டாம் உலகப் போரின் முடிவில் ஜப்பான் சரணடைந்த பின்னர் பதுங்குகுழி பிரித்தானிய படையின்கீழ் வந்தது. பதுங்குகுழியில் பல சான்றுகள் ஜப்பானியப் படையினரால் மறைத்து வைத்திருக்கக்கூடும் எனப் பிரித்தானியப் படை எண்ணியதாகவும் அவற்றைக் கண்டுபிடிக்கும் முயற்சியிலும் அப்படை ஈடுபட்டதாகவும் எண்ணப்படுகிறது.

தற்போதைய பதுங்குகுழி 1988ஆம் ஆண்டு பத்திரிக்கையாளர்களால் ஃபோர்ட் கேனிங்க மலைப்பகுதியில் ஒரு பதுங்குகுழி இருந்தது கண்டுபிடிக்கப்பட்டது. அப்பதுங்குகுழியும் தற்போது அருங்காட்சியகமாகச் செயல்படுகிறது. அவ்வருங்காட்சியகத்தில் சிங்கப்பூரில் போரின்போது நடந்த சூழ்நிலைகள் சித்தரிக்கப்பட்டுள்ளன. சிங்கப்பூர் சரணடைந்து 55 வருடம் ஆனதைக் கொண்டாடுவதற்காக 1997ஆம் ஆண்டு பிப்ரவரி 15-ஆம் தேதி இந்த அருங்காட்சியகம் அதிகாரப்பூர்வமாகத் திறந்து வைக்கப்பட்டது.

திவ்யஸ்ரீ கிருஷ்ணமூர்த்தி (1E2) யூனிட்டி உயர்நிலைப்பள்ளி

Divyashree Krishnamurthy (1E2) Unity Secondary School